dPont de Pierre in Bordeaux isch eines vo da ganz romantischa Stella in Bordeaux. Bsunders in dr Nacht, wenn dia alta Lampa igstellt sind, wo dia alti Steibrugg wunderschön belüchten. Dia Brugg isch 1810 vum Napoleon in Auftrag ge worda und het dia ersti Brugg sölla si, wo über dGaronne füahrt (Fluss durch Bordeaux).  Dr Bau vu dera Brugg het allerdings zwölf Johr duret. DBrugg het 17 Böga, und bis hüt isch ma dr Meinig dass das so isch, will am Napoleon sind Nama insgesamt 17 Buachstaba het. Über dia Brugg chama au nüt no zweispurig drüber fahra und dMittelspur wird brucht vu da Trämm vo Bordeaux.